Evropsko muško ekipno šahovsko prvenstvo 1957.

Prvo **Evropsko muško ekipno šahovsko prvenstvo 1957.** održano je u Beču i Badenu u Austriji od 22-28. augusta 1957. godine. U predtakmičenju, je učestvovalo 11 timova, sa deset igrača, koji su bili podijeljeni u četiri grupe. Predtakmičenje je održavano od aprila 1955. do oktobra 1956. godine. Pobjednici grupa igrali su završni turnir.

## Turnir 
Prve dvije runde finalnog turnira održane su u Beču u jednom restoranu na bečkom Ostbahnhofu (), a 3-6 runde igrane su Badenu u istoimenom termalnom lječilištu. Organizator je bio Wilfried Dorazil, a glavni sudija turnira engleski međunarodni majstor Harry R. Golombek. Na finalnom turniru se igralo  po dvostrukom Bergerovom sistemu na deset tabli i odigrano je ukupno 120 partija. Svaki tim je igrao sa deset igrača, sa pravom na dvojicu rezervnih igrača.

### Predtakmičenje 
Za predtakmičenje je bilo prijavljeno 12 ekipa, koje su bile podijeljene po jakosti u tri grupe, od kojih su timovi iz prve grupe bili nosioca grupa.
* Grupa 1: Sovjetski savez, Čehoslovačka, Jugoslavija, Zapadna Njemačka
* Grupa 2: Holandija, Španija, Poljska, Rumunija 
* Grupa 3: Finska, Austrija, Francuska, Luksemburg
Igralo se po dvostrukom Bergerovom sistemu na deset tabli, a u predtakmičenju nastupio je 141 šahista, od kojih su 15 bili velemajstori i  25 međunarodni majstori. Odigrano je ukupno 200 partija, a igralo se sa modusom prvih 40 poteza za 2:30 sata, te slijedećih 16 poteza po satu.

; Grupa A
Ekipe Finske i Istočne Njemačke, koja je trebala zamijeniti Finsku, naknadno su se povukle sa takmičenja. Poljska i Sovjetski Savez igrali su partije u Łódźu 23-25. jula 1955. Pobijedila je selekcija Sovjetskog saveza sa 15 pobjeda, četiri remija i jednim porazom, te ukupnim učinkom od 85%. 
:

; Grupa B
Pobijedila je selekcija Čehoslovačke sa 12 pobjeda, 21 remijom i 7 poraza, te ukupnim učinkom od 56,3%. Austrija i Holandija igrale su u Beču 30-31. oktobra 1955, Holandija-Čehoslovačka u Rotterdamu, Čehoslovačka-Austrija u Pragu 1955.
:

; Grupa C
Selekcija Jugoslavije je osvojila prvo mjesto sa 17 pobjeda, 20 remija i 3 poraza, te ukupnim učinkom od 67,5%. Prvi se meč Rumunija-Francuska igrao u Bukureštu 7-10. aprila 1955. godine, drugi Jugoslavija-Rumunija u Beogradu 28-30. januara 1956, a treći Francuska-Jugoslavija 1-3. juna 1956 u Vichyju u Francuskoj. Najbolji igrač kvalifikacija bio je jugoslavenski velemajstor Aleksandar Matanović sa osvojenih 3½ boda iz četiri partije.
:

; Grupa D
Selekcija Zapadne Njemačke je osvojila prvo mjesto sa 24 pobjede, 12 remija i 4 poraza, te ukupnim učinkom od 75,0%.
:

### Finale 
#### Tabela 
:

#### Pojedinačni rezultati 
**Sovjetski savez*: Vasilij Smislov (3½/6), Paul Keres (3/5), David Bronstein (4½/6), Mihail Talj (3/5), Boris Spaski (3½/5), Tigran Petrosjan (4/5),  Mark Tajmanov (3½/5), Viktor Korčnoj (5½/6), Aleksandar Toluš (4/5), Isak Boleslavskij (3/5), te rezerve: Jurij Averbah (2/4) i Lev Aronin (1½/3)
**Jugoslavija*: Svetozar Gligorić (3/6), Aleksandar Matanović (2½/6), Borislav Ivkov (3½/6), Petar Trifunović (3/5), Andrija Fuderer (3½/6), Nikola Karaklajić (2½/5), Srećko Nedeljković (4/6), Borislav Milić (2/4), Mario Bertok (2½/5), Braslav Rabar (3½/5), te rezerve: Božidar Đurašević (2/3) i Tomislav Rakić (2/3)
**Čehoslovačka*: Miroslav Filip (3/6), Luděk Pachman (3½/6), Ladislav Alster (1/5), František Zíta (1½/5), Július Kozma (4/6), Jan Šefc (1/5), Jiři Fichtl (3/6), František Pithart (1/4), Josef Rejfí (2/6), Jaroslav Ježek (2½/5), te rezerve: František Blatný (1/3) i Maximilian Ujtelky (1/3)

### Pojedinačne medalje 
U pojedinačnom vrednovanju po rezultatima po tablama, dodijeljene su samo zlatne medalje.
:

## Pobjednici 

## Vanjski linkovi 
* Evropsko muško ekipno šahovsko prvenstvo 1957. na olimpbase.org 

## Reference 
1957
Kategorija:1957. u Austriji
Kategorija:Šah u Austriji
Kategorija:1957. u šahu